Source: https://www.jw.org/sl/novice/jehovove-price/obmocje/azerbajdzan/vrhovno-sodisce-pritozba-ugovornik-vesti-20181217/
Timestamp: 2020-08-06 16:54:33+00:00
Document Index: 1112660

Matched Legal Cases: ['sodišče ', 'sodišče\n', 'sodišče ', 'sodišče ', 'sodišče ', 'sodišče ', 'sodišče\n']

Ugovornik vesti se bo pritožil na azerbajdžansko vrhovno sodišče | JW.ORG Novice
JEZIK BESEDILA: afrikanščina albanščina ameriški znakovni jezik angleščina armenščina azerbajdžanščina danščina estonščina fidžijščina finščina francoščina gruzinščina grščina hebrejščina hrvaščina indonezijščina italijanščina japonščina jorubščina kinjaruandščina kirgiščina kitajščina (kantonščina, poenostavljena) kitajščina (kantonščina, tradicionalna) kitajščina (mandarinščina, poenostavljena) kitajščina (mandarinščina, tradicionalna) korejščina lingala litovščina madžarščina malgaščina mjanmarščina nemščina nizozemščina norveščina poljščina portugalščina (Portugalska) portugalščina (brazilija) romunščina ruščina slovaščina slovenščina srbščina (cirilica) srbščina (latinica) svahili tagaloščina tajščina turščina ukrajinščina uzbeščina uzbeščina (latinica) vietnamščina češčina čičevščina španščina švedščina
Ugovornik vesti se bo pritožil na azerbajdžansko vrhovno sodišče
Pritožbeno sodišče v azerbajdžanskem mestu Gandža je 31. oktobra 2018 potrdilo razsodbo, s katero je nižjestopenjsko sodišče zaradi ugovora vesti obsodilo našega 19-letnega sovernika Vahida Abilova. Vahid ni v zaporu, vendar mu enoletna pogojna kazen precej omejuje svobodo. Na primer, vsak teden se mora javiti nadzorniku za pogojni odpust in ne sme zapustiti Azerbajdžana. Vahid se bo zdaj pritožil na vrhovno sodišče, kar je v azerbajdžanskem sodnem sistemu zadnja možnost za iskanje pravice.
Preizkušnje zaradi nevtralnosti so se pri Vahidu začele maja 2017. Ravno jih je dopolnil 18, ko se je moral zglasiti na okrožnem uradu državne službe za mobilizacijo in vpoklic v Agdamu. Tam je v pisni izjavi pojasnil, da ne more služiti vojske. Napisal je: »Moja biblijsko šolana vest mi ne dovoljuje opravljati vojaške službe. Svoji državljanski dolžnosti se ne izmikam in se ji niti ne mislim izmikati. Prijazno vas prosim samo to, da mi namesto vojaške službe omogočite civilno.« Oblasti so Vahidovo željo zavrnile in 9. julija 2018 zoper njega sprožile kazenski postopek zaradi izmikanja vojaški dolžnosti.
Vahid je med obravnavo na pritožbenem sodišču v Gandži pojasnil, zakaj zavrača vojaško službo. Prebral je Izaija 2:4 in pojasnil, da se je z osebnim preučevanjem Svetega pisma prepričal o tem, da »se bojevanja ne bi smel niti učiti«. Kljub temu je sodišče podprlo njegovo obsodbo. Videli bomo, ali bo vrhovno sodišče spoštovalo njegovo željo.
Ko je Azerbajdžan leta 2001 postal član Sveta Evrope, se je zavezal, da bo sprejel zakon, ki bo omogočal nadomestno civilno službo. Toda vlada tega še ni storila. Našim sovernikom vest ne dovoljuje opravljati vojaške službe, zato je njihova nevtralnost redno na preizkušnji. Pred nekaj meseci je eno od azerbajdžanskih okrožnih sodišč na podlagi obtožbe izmikanja vojaški službi odredilo enoletno pogojno kazen tudi Emilu Mehdijevu, ki je prav tako Jehovova priča. Emil se je ravno tako pritožil na vrhovno sodišče. Poleg tega na Evropskem sodišču za človekove pravice čakajo na obravnavo štiri pritožbe, ki so jih proti Azerbajdžanu vložili naši bratje, ki so ugovorniki vesti. Kljub preizkušnjam se naši bratje še naprej zanašajo na Jehova, da jim bo pomagal ostati nevtralni. (Janez 15:19)
Deli povezavo Deli povezavo Ugovornik vesti se bo pritožil na azerbajdžansko vrhovno sodišče
Azerbajdžan obsodil enega od naših sovernikov zaradi zavračanja vojaške službe